CELEX: C2005/193/16
Language: el
Date: 2005-08-06 00:00:00
Title: Υπόθεση C-213/05: Αίτηση για την έκδοση προδικαστικής αποφάσεως που υπέβαλε το Bundessozialgericht με διάταξη της 10ης Φεβρουαρίου 2005 στην υπόθεση Wendy Geven κατά Ομόσπονδου κράτους Nordrhein-Westfalen

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/9
            
         Αίτηση για την έκδοση προδικαστικής αποφάσεως που υπέβαλε το Bundessozialgericht με διάταξη της 10ης Φεβρουαρίου 2005 στην υπόθεση Wendy Geven κατά Ομόσπονδου κράτους Nordrhein-Westfalen
   (Υπόθεση C-213/05)
   (2005/C 193/16)
   Γλώσσα διαδικασίας: η γερμανική
   Με διάταξη της 10ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 17 Μαΐου 2005, το Bundessozialgericht, στο πλαίσιο της διαφοράς Wendy Geven και Ομόσπονδου κράτους Nordrhein-Westfalen, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί του εξής ερωτήματος:
   Συνάγεται από το ευρωπαϊκό κοινοτικό δίκαιο (ιδίως από το άρθρο 7, παράγραφος 2, του κανονισμού 1612/68 (1) του Συμβουλίου της Ευρωπαϊκής Οικονομικής Κοινότητας περί της ελεύθερης κυκλοφορίας των εργαζομένων στο εσωτερικό της Κοινότητος) ότι απαγορεύεται στην Ομοσπονδιακή Δημοκρατία της Γερμανίας να αποκλείει από τη λήψη του γερμανικού επιδόματος ανατροφής τέκνου την κατοικούσα σε άλλο κράτος μέλος υπήκοο του κράτους αυτού, η οποία έχει ελάχιστη επαγγελματική απασχόληση στη Γερμανία (μεταξύ 3 και 14 ωρών εβδομαδιαίως), λόγω του ότι δεν έχει στη Γερμανία ούτε την κατοικία ούτε τη συνήθη διαμονή της;
   
      (1)  EE L 257, σ. 2.